**I. OSNOVNA ŠKOLA ČAKOVEC**

KLASA: 621-02/ 19-01/01

URBROJ: 2109-21-01-19-13

Čakovec, 9. prosinca 2019.

**PREDMET:** zapisnik sa zajedničkoga roditeljskog sastanka roditelja 7. razreda

**Datum, vrijeme i mjesto održavanja sastanka:** 9. prosinca 2019. u 18:00 sati u I.OŠ Čakovec

**Prisutni:**

Razrednici: Julijana Levak, Gordana Ovčar, Matija Horvat, Valerija Horvat Čurin

70 roditelja učenika sedmih razreda

gđa Ljiljana Kolar – predstavnica agencije Rudi travel, Čakovec

**Dnevni red:**

1. Predstavljanje ponuda abecednim redom (Blagec Turist, Koncept putovanja, Rudi travel) u vezi s višednevnom terenskom nastavom u Istru (Pula)
2. Odabir najpovoljnije ponude za višednevnu izvanučioničku nastavu sedmih razreda u Istru (Pula)

AD 1) Prema Pravilniku o izvođenju izleta, ekskurzija i drugih odgojno-obrazovnih izleta, na mrežnim stranicama škole objavili smo javni poziv za organizaciju stručne ekskurzije.
Na taj poziv, objavljen, na mrežnim stranicama Škole, 13.studenog 2019. s krajnjim rokom dostave ponuda do 21.studenog 2019., stigle su 4 ponude, od koji je Povjerenstvo odabralo 3 koje su zadovoljavale sve uvjete i pozvalo ih na predstavljanje na zajednički roditeljski sastanak (Blagec turist iz Križevaca, Koncept putovanja iz Koprivnice i Rudi travel iz Čakovca). U pozivu za organizaciju višednevne izvanučioničke nastave tražilo se sljedeće:

* broj dana/noćenja - 4 dana, 3 noćenja
* okvirni datum - 14. – 25. rujna 2019.
* 90 učenika (uz mogućnost odstupanja za 3 učenika); 6 pratitelja i 2 učenika gratis
* odredišta:
	+ NP Risnjak
	+ Pula-razgled grada, Amfiteatar, Aquarium Pula
	+ NP Brijuni,
	+ Poreč (Eufrazijeva bazilika),
	+ Višnjan (Zvjezdarnica),
	+ Jama Baredine
	+ sve ulaznice uključene u cijenu
* smještaj (Pula, Hotel Pula \*\*\*); puni pansion
* osiguranje od posljedica nezgodnog slučaja i otkaza putovanja
* prava na temelju članka 16. Kolektivnoga ugovora za zaposlenike u osnovnoškolskim ustanovama (NN 51/18)

Iako je u početku bilo planirano da se agencije predstavljaju abecednim redom, došlo je do promjene jer su iz agencije Blagec turist javili da ne mogu doći, a također i iz agencije Koncept oko 16 sati javljaju da nisu sigurni hoće li stići na prezentaciju, ali da će se još javiti. Budući da je u 18 sati došla samo predstavnica agencije Rudi travel, pustili smo je da ona prva predstavi svoju ponudu. Nakon toga roditeljima su predstavljene i ostale dvije ponude, budući da do 18.20 nismo dobili obavijest od agencije Koncept, hoće li doći ili ne.

AD 2) Roditeljima i razrednicima su podijeljeni glasački listići na kojima su se izjasniti koja će agencija dalje planirati putovanje. Rezultati glasovanja su:

1.Blagec turist, Križevci – 1 glas

2. Koncept putovanja, Koprivnica - 2 glasa

3.Rudi travel, Čakovec – 71 glas

 - Nevažećih listića nije bilo.

**Zaključeno je da će agencija Rudi travel iz Čakovca biti ona koja će preuzeti daljnju organizaciju puta jer je dobila najveći broj glasova.**

Zapisničarka: Valerija Horvat Čurin